# data[].attributes.body
6. จัดระบบเทคโนโลยีสารสนเทศเพื่อสนับสนุนการบริหารจัดการและการจัดการเรียนรู้

ค่าเป้าหมายความสำเร็จ ร้อยละ 91

กระบวนการดำเนินงาน

กระบวนการดำเนินงานที่ขับเคลื่อนโดยใช้โมเดล CLEAR Model ของฝ่ายนโยบายและแผน ในการจัดระบบเทคโนโลยีสารสนเทศเพื่อสนับสนุนการบริหารจัดการและการจัดการเรียนรู้ ดังนี้

1.1  กระบวนการจัดทำและพัฒนา

กระบวนการจัดทำและพัฒนานวัตกรรม ใช้หลักการบริหารงานคุณภาพ PDCA ผ่านกิจกรรมประชุมฝ่ายและการระดมความคิด ซึ่งประกอบไปด้วย 4 ขั้นตอน ดังนี้

การวางแผน (Plan) มีการวางแผนร่วมกันในฝ่ายโดยวิเคราะห์สาเหตุของปัญหาการพัฒนาคุณภาพและประสิทธิภาพของงาน ระดมความคิดในการทบทวน ปรับปรุงและพัฒนานวัตกรรมของฝ่าย เพื่อพัฒนาประสิทธิภาพการทำงาน

การปฏิบัติ (Do) คือการนำนวัตกรรม CLEAR Model ของฝ่ายนโยบายและแผนไปใช้ผ่านกิจกรรมวิเคราะห์สภาพปัญหาและความต้องการ และแต่งตั้งคณะกรรมการดำเนินงาน การกำหนดคุณลักษณะของงานจัดซื้อหรือจัดจ้างตามระเบียบว่าการพัสดุ  ตรวจสอบการทำงานของระบบและการบำรุงรักษาคงสภาพการใช้งาน ประเมินสภาพการใช้งานโดยผู้เชี่ยวชาญและสำรวจความพึงพอใจ  เพื่อนำข้อมูลจากการประเมินผลมาปรับปรุงแก้ไขเพื่อวางแผนพัฒนาประสิทธิภาพของาน

การตรวจสอบ (Check) คือ สะท้อนคิดการดำเนินกิจกรรมโดยการสอบถามและสำรวจความคิดเห็นของผู้ปฏิบัติงานส่งเสริมเทคโนโลยีเพื่อการจัดการเรียนการสอนและฝ่ายนโยบายและแผนเกี่ยวกับจุดเด่น จุดควรพัฒนาของ CLEAR Model เพื่อเป็นข้อมูลย้อนกลับในการพัฒนา

การปรับปรุง (Act)  การนำข้อมูลย้อนกลับมาปรับปรุงกิจกรรมในประเด็นต่างๆ นำไปสู่ประสิทธิภาพและประสิทธิผลของงานส่งเสริมเทคโนโลยีเพื่อการจัดการเรียนการสอนต่อไป

1.2  การนำนวัตกรรมไปใช้ในโครงการ  และกิจกรรม

1.2.1        ปีงบประมาณ 2566 ดำเนินการภายใต้โครงการดังนี้

1.2.1.1   พัฒนางานเทคโนโลยี ประกอบด้วยกิจกรรม ดังนี้

1)     ปรับปรุงระบบเครือข่ายไร้สาย อาคารเรียน 12

2)     ปรับปรุงจุดกระจายสัญญาณ อาคารเรียน 3

3)     บำรุงรักษาอุปกรณ์ระบบเครือข่าย

4)     ปรับปรุงวงจรระบบเครือข่ายภายในโรงเรียน

1.2.1.2   พัฒนาเครือข่ายอินเทอร์เน็ต ประกอบด้วยกิจกรรม ดังนี้

1)     ค่าบริการอินเทอร์เน็ต

1.2.1.3   พัฒนาแหล่งเรียนรู้ด้านเทคโนโลยีสารสนเทศ ประกอบด้วยกิจกรรม ดังนี้

1)     เครื่องคอมพิวเตอร์สำหรับการเรียนการสอน

2)     ปรับปรุงระบบเครือข่ายและไฟฟ้า

1.2.2        ปีงบประมาณ 2567 ดำเนินการภายใต้โครงการดังนี้

1.2.2.1   พัฒนางานเทคโนโลยีระบบเครือข่าย ประกอบด้วยกิจกรรม ดังนี้

1)     ปรับปรุงระบบเครือข่ายไร้สาย อาคารเรียน 9,10

2)     บำรุงรักษาอุปกรณ์ระบบเครือข่าย

1.2.2.2   พัฒนางานเทคโนโลยีเพื่อการศึกษา ประกอบด้วยกิจกรรม ดังนี้

1)     ค่าบริการอินเทอร์เน็ต

วิธีการวัดและประเมินผล

1.      ประเมินการใช้งานเทคโนโลยีสารสนเทศเพื่อสนับสนุนการบริหารจัดการและการจัดการเรียนรู้โดยผู้ดูแลระบบ

2.      ประเมินการใช้งานเทคโนโลยีสารสนเทศเพื่อสนับสนุนการบริหารจัดการและการจัดการเรียนรู้โดยครูและบุคลากรภายในโรงเรียน

3.      ประเมินการใช้งานเทคโนโลยีสารสนเทศเพื่อสนับสนุนการจัดการเรียนรู้โดยนักเรียน

สรุปผลการดำเนินงานในภาพรวม

จากผลการประเมินการใช้งานเทคโนโลยีสารสนเทศเพื่อสนับสนุนการบริหารจัดการและการจัดการเรียนรู้โดยผู้ดูแลระบบ บุคลากร ครูและนักเรียนตามลักษณะการใช้งานระบบสารสนเทศของโรงเรียน สามารถสรุปผล ดังนี้

1.      ผลการประเมินระบบเทคโนโลยีสารสนเทศเพื่อสนับสนุนการบริหารจัดการและการจัดการเรียนรู้ของโรงเรียนห้วยยอด ปีงบประมาณ 2566 ฉบับผู้ดูแลระบบประเมิน โดยภาพรวมอยู่ในระดับมากที่สุด (ค่าเฉลี่ย เท่ากับ 4.67 และ ส่วนเบี่ยงเบนมาตรฐาน เท่ากับ 0.52)  เมื่อพิจารณาเป็นรายด้าน พบว่า ข้อมูลในระบบมีความถูกต้องน่าเชื่อถือ มีค่าเฉลี่ยสูงสุด รองลงมา คือ สามารถเข้าถึงระบบสารสนเทศได้ตลอดเวลา

2.      ผลการประเมินระบบเทคโนโลยีสารสนเทศเพื่อสนับสนุนการบริหารจัดการและการจัดการเรียนรู้ของโรงเรียนห้วยยอด ปีงบประมาณ 2566 ฉบับครูและบุคลากรประเมิน โดยภาพรวมอยู่ในระดับมากที่สุด (ค่าเฉลี่ย เท่ากับ 4.51 และ ส่วนเบี่ยงเบนมาตรฐาน เท่ากับ 0.68) เมื่อพิจารณาเป็นรายด้าน พบว่า ระบบมีความปลอดภัยในการใช้งาน สามารถใช้งานได้ตามสิทธิที่กำหนด มีค่าเฉลี่ยสูงสุด รองลงมา คือ ความพึงพอใจในการใช้งานระบบ

3.      ผลการประเมินระบบเทคโนโลยีสารสนเทศเพื่อสนับสนุนการบริหารจัดการและการจัดการเรียนรู้ของโรงเรียนห้วยยอด ปีงบประมาณ 2566 ฉบับนักเรียนประเมิน โดยภาพรวมอยู่ในระดับมาก (ค่าเฉลี่ย เท่ากับ 4.48 และ ส่วนเบี่ยงเบนมาตรฐาน เท่ากับ 0.66) เมื่อพิจารณาเป็นรายด้าน พบว่า ความพึงพอใจในการใช้งานระบบ มีค่าเฉลี่ยสูงสุด รองลงมา คือ ข้อมูลในระบบมีความถูกต้องน่าเชื่อถือ

สรุปผลการประเมินการใช้งานเทคโนโลยีสารสนเทศเพื่อสนับสนุนการบริหารจัดการและการจัดการเรียนรู้โดยผู้ดูแลระบบ บุคลากร ครูและนักเรียนตามลักษณะการใช้งานระบบสารสนเทศของโรงเรียน ผู้ใช้ประเมินในระดับมากขึ้นไป คิดเป็นความสำเร็จ ร้อยละ 95.03

จุดเด่นและจุดควรพัฒนา

จุดเด่น

โรงเรียนใช้หลักการบริหารงานคุณภาพ PDCA ในกระบวนการพัฒนานวัตกรรมและการขับเคลื่อนนวัตกรรม CLEAR Model ภายใต้โครงการและกิจกรรม เตรียมความพร้อม ทั้งในส่วนของบุคลากร ภาระงาน ทรัพยากร และอื่นๆ โดยแต่งตั้งคณะกรรมการในการดำเนินงานทุกฝ่ายที่เกี่ยวข้อง พัฒนาระบบหรือจัดหาระบบที่ต้องการและติดตั้งระบบโดยผู้เชี่ยวชาญให้พร้อมใช้งานเมื่อระบบเครือข่ายและเครื่องคอมพิวเตอร์มีความพร้อม นักเรียนสามารถใช้เทคโนโลยีสำหรับการเรียนรู้ ครูทุกกลุ่มสาระการเรียนรู้สามารถใช้สื่อการเรียนรู้ผ่านเครือข่ายอินเทอร์เน็ตได้อย่างเต็มศักยภาพ ครูและบุคลากรทุกฝ่ายจัดเก็บข้อมูลในรูปแบบอิเล็กทรอนิกส์ผ่านระบบสารสนเทศต่างๆ ของโรงเรียนเพื่อให้ข้อมูลผ่านการประมวลผลเป็นสารสนเทศมีความพร้อม ในการใช้งานที่ถูกต้อง แม่นยำ น่าเชื่อถือ  และเป็นปัจจุบัน

จุดควรพัฒนา

การปรับเปลี่ยนกิจกรรมให้สอดคล้องกับสถานการณ์ วัสดุและอุปกรณ์ทางเทคโนโลยีมีการปรับราคาในตลาดอาจคลาดเคลื่อนจากการประมาณการงบประมาณในเบื้องต้น ในการจัดซื้อวัสดุสำหรับบำรุงรักษาอุปกรณ์ทางด้านเทคโนโลยี ควรมีความยืดหยุ่นในเรื่องของเวลา เนื่องด้วยอุปกรณ์ที่จัดซื้อนั้น มีบางส่วนที่ชำรุดและเสียหายจากการใช้งาน ไม่สามารถคาดการณ์ได้ว่าจะชำรุดหรือเสียหายเวลาใด

แนวทางการพัฒนาในอนาคต

1.        ควรวิเคราะห์จุดเด่น จุดควรพัฒนาของกระบวนการและกิจกรรมเป็นระยะ เพื่อปรับเปลี่ยนกิจกรรมให้สอดคล้องกับสถานการณ์และเกิดประโยชน์สูงสุดแก่ทางราชการ

2.      พัฒนาระบบเครือข่ายอินเทอร์เน็ตไร้สายบริเวณมุมพักผ่อน จุดรวมทำกิจกรรมร่วมกันของนักเรียน

3.      ปรับเปลี่ยนอุปกรณ์สำหรับควบคุมการทำงานของอุปกรณ์กระจายสัญญาณไร้สายและการบันทึกการจราจรข้อมูลบนเครือข่ายเพื่อรองรับการใช้งานในอนาคต

4.        การดำเนินกิจกรรมต่างๆ ของกระบวนการการขับเคลื่อน CLEAR Model ตามหลักปรัชญาของเศรษฐกิจพอเพียง

หลักฐานร่องรอย

1.      รายงานผลการดำเนินงานโครงการ

2.      เอกสารการเงินและพัสดุการจัดซื้อจัดจ้าง

3.      ภาพกิจกรรมการเรียนการสอนและการปฏิบัติงาน